google/wiki40b huggingface dataset:
Gabriel Riesser

Bakgrunn

Gabriel Riesser ble født i en jødisk familie. Begge hans besteforeldre var rabbinere. Hans far Eliesser Lazarus ben Katzenellenbogen, som tok navnet Riesser (1763–1828) hadde fra Nördlinger Ries til Hamburg for der å ta rabbinerstudium. Han arbeidet først som sekretær for jøderetten i Altona og senere som kjøpmann i Hamburg. Gabriels mor var Frommaid Cohen (1767–1847), kalt Fanny, og var datter av Altonas overrabbiner Raphael Cohen (1723–1803).
Gabriel var familiens sjette barn.

Studier

Han studerte fra 1824-1828 jus ved universitetene i Heidelberg og Kiel. Han tok doktorgraden summe cum laude ved Heidelberg-universitetet i 1826. I Heidelberg var Anton Friedrich Justus Thibaut en av hans lærere. Sammen med studiekamerater fra Hamburg grunnla Riesser samtalesirkel med blant andre Ferdinand Haller, Gustav von Struve og Jakob Venedey.

Innsats for jødenes emansipasjon, politikk

Gabriel Riesser engasjerte seg for full likestilling av jøder og kristne, og grunnla tidsskriftet Der Jude, periodische Blätter für Religions- und Gewissensfreiheit, og skrev 1833 en betenkning for den badiske landdag om den såkalte Judenemanzipation (at jødene fikk fulle borgerrettigheter). Fra 1836 skrev han i Bockenheim ved Frankfurt am Main sine Jüdische Briefe. Fra 1840 til 1857 arbeidet han som notar i Hamburg og i 1859 ble han Tysklands første jødiske dommer.
Riesser var medlem av Frankfurt-parlamentet i 1848 for hertugdømmet Lauenburg. Han satt i forfatningskomitéen, og ble valgt til parlamentets visepresident for et kortere tidsrom. Han var også medlem av keiserdeputasjonen, som tilbød kong Fredrik Vilhelm IV av Preussen den tyske keiserkronen den 3. april 1849.
På unionsrikdagen i Erfurt forsvarte han liberalismen mot angrepene fra Gerlach og Stahls parti. Mellom 1859 og 1862 var han medlem av borgerskapet (parlamentet) i bystaten Hamburg.
Riesser ble gravlagt på den jødiske Grindel-gravlunden i  Hamburg. Da nazistene beordret den sjernet i 1937, overflrte ashkenasimenigheten gravene, også hans, til den jødiske del av Ohlsdorf-gravlunden i Hamburg.
Skånland og Omegn Idrettsforening

Fotball

A-laget i fotball spiller i 2011 i 4. divisjon i Hålogaland Fotballkrets, og spiller sine hjemmekamper på Skånland kunstgress.
Skånland OIF har også et B-lag som spiller i 5. Divisjon.
Annie Berckenhoff

Familie

Annie Berckenhoff var datter av den innvandrede nederlandske bokholderen, revisoren og translatøren Mathieu Johannes Berckenhoff og hans hustru Anna Stousland. Hun var søster av sangerne Lalla Møller og Mathieu Berckenhoff.

Liv og virke

Etter å ha tilbrakt barne- og ungdomsårene i Fredrikstad, flyttet Annie Berckenhoff til Arendal, hvor hun ble boende noen år. Der skrev hun sin første roman, Mixies mor. Hun markerte seg først og fremst som en dyktig og populær barne- og ungdomsbokforfatter, ofte med utgivelser i grenselandet mellom ungpikelitteratur og underholdningslitteratur.
Blant Berckenhoffs mest populære bøker var Skipper Nic og hans søsken (1931) og Svalen (1933). Den sistnevnte er senere flere ganger utgitt med tittelen På jakt etter «Svalen», og den var også den første norske barneboken som kom i en utgave spesielt bearbeidet for mennesker med lesevansker. Flere av Berckenhoffs bøker ble utgitt under psevdonymet Marion Hope.
Berckenhoff var også oversetter, og var spesielt kjent for sin oversettelse av Mark Twains Tom Sawyer.
Louis Marcoussis

Bakgrunn

Etter et kort juss-studium i Warszawa begynte han på kunstakademiet i Kraków under lærere som Jan Stanisławski og Józef Mehoffer. Han dro til Paris i 1903 og studerte under Jules Lefebvre ved  Académie Julian.

Kunstner

Han fikk vist et verk på en viktig utstilling under Salon d'automne i 1905, og stilte jevnlig ut de neste 25 årene ved kjente saloner som  Salon des indépendants og Salon des Tuileries.
For å spe på inntekten fortsatte han å lage vittige tegninger og tegneseriestriper, slik han allerede gjorde i Polen. Han tok også på seg å lage illustrasjoner og annet tegnearbeide. Han ble også kjent med kunstnerne som brukte å samles på kneiper og kafeer i Montmartre og Montparnasse, som Apollinaire, Braque, Degas, Picasso og flere. Det var Apollinaire som foreslo å «forfranske» navnet Markus til Marcoussis etter en landsby i utkanten av Paris.
Impresjonismen utgjorde hovedinnflytelsen på bildene hans de første årene, men fra omkring 1910 var han en overbevist kubist. Bildene hans ble vist i gallerier over hele Europa, og US of A. I 1925 hadde han sin første separatutstilling i Paris. Bildene hans skildret både stilleben og musikkinstrumenter, men også portretter og landskaper fra Paris og Bretagne-kysten
Han hadde giftet seg med Alice Halicka, en malerinne som også var fra Kraków. Paret fikk en datter, Malène i 1922.
Etter 1930, konsentrerte han seg om grafiske arbeider og bokillustrasjoner, blant andre til Apollinaires Alcool, Tzaras Indicateur des chemins de cœur og Éluards Lingères légères og Aurélia. Sent på 1930-tallet samarbeidet han med den spanske surrealisten Joan Miró og lærte ham etsningsteknikk. Han underviste også ved et av de mange private akademiene i Paris.
Ved krigsutbruddet i 1914 meldte han seg til Fremmedlegionen i et polsk kompani. Ved dimisjonen i 1919 fikk han fransk statsborgerskap. Han var likevel i nær kontakt med Polen, både privat og som kunstner. Han snakket sjelden om sin jødiske bakgrunn, og familien hadde forlengst konvertert til katolisismen, men han omtales fortsatt som jødisk kunstner.
Familien flyttet fra Paris til Cusset, nær Vichy, da tyske tropper inntok Paris. Han døde der 22. oktober 1941.
Mimogrynex

Utbredelse

Arten er bare kjent fra India.
Spyro the Dragon

Historien

Spillet handler om dragen Spyro og hans kamp mot antagonisten Gnasty Gnorc. Med seg har Spyro også øyenstikkeren Sparx til å hjelpe seg.
Bakgrunnshistorien i spillet er at fem dragefamilier bodde i hver sin drageverden. En dag brøt Gnorc reglene, og han ble etter hvert et såpass stort problem at han ble forvist til dragenes søppelplass. Gnorc begynte å eksperimentere med magi, og etter litt hadde han funnet en formel som kunne fange alle drager i krystall, og en formel som gjorde edelstener om til Gnorcs lojale soldater. Gnasty Gnorc brukte deretter disse to formlene for å gjøre om verden til sin egen. 
Dragen Spyro ble ikke rammet av formelen, for han sløvet unna arbeidet han skulle gjøre.
Matou kullkraftverk

Matou kullkraftverk er et kullkraftverk i provinsen Hebei i det nordlige Kina. Det har en installert produksjonskapasitet på 600 MW.
Eksefjorden

Eksefjorden er en fjord langs grensen mellom kommunene Bamble og Kragerø i Telemark. Fjorden strekker seg 6 km fra Mosholmen og Askholmene og østover nord for Langøy. I vest går Eksefjorden over i Fossingfjorden.
Masteskjær er et kjent landemerke for fartøyer som passerer dampskipsleden gjennom Eksefjorden. Masteskjær er en avlang holme beliggende omkring 200 meter vest-sørvest fra Klokkertangen og 200 meter sørøst av Trolldalens utløp i Eksefjorden. Den er 100 meter lang og 30 meter bred, og ikke bebodd av mennesker.
Bahía Blanca

Bahía Blanca er en by øst i Argentina. Den hadde cirka 300 000 innbyggere i 2010. Byen ligger i provinsen Buenos Aires, på landets atlanterhavskyst. Den er en viktig havneby. Navnet betyr «hvit bukt» og kommer av fargen på saltet som dekket markene rundt stranden.

Historie

Bukta ble oppdaget av Ferdinand Magellan da han på sin første jordomseiling i 1520 søkte etter en kanal som kunne forbinde Atlanterhavet med Stillehavet. Byen ble grunnlagt som en festning 11. april 1828 for å beskytte kysten mot den brasilianske flåten og for å beskytte nybyggerne og deres buskap mot angrep fra urfolket. Etter at det ble bygget nesten 600 km jernbane mellom Bahía Blanca og Buenos Aires i 1885 ble byen et viktig kommersielt knutepunkt.

Næringsliv

Som havneby har Bahía Blanca en viktig funksjon i Argentina. Den har en naturlig dyp havn og er blitt eksportby for korn og ull, frukt, solsikkeolje, soyaolje og kjemikalier. Byen har to universiteter, Facultad Regional Bahía Blanca Universidad Tecnológica Nacional og Universidad Nacional del Sur.  Som havneby har den også en rekke konsulater. Norge har honorær konsul i byen.
Vesterøy

Vesterøy er den nest største øya i Hvaler kommune i Østfold, og den første øya langs «Fastlandsveien» riksvei 108 fra Fredrikstad. Vesterøy ligger mellom Spjærøy i øst og Papper i vest og har broforbindelse til begge. Omtrent midt på øya ligger Bankerødkollen, som er det høyeste punktet i kommunen, 72,4 meter over havet.
I Ødegårdskilen på øya ligger det et bredt utvalg av butikker. Vesterøy har mange større hytteområder, både på Hvatunet og i Utgårdskilen. Vesterøy har også egen skole, Åttekanten skole på Hauge. Mesteparten av sørsida av Vesterøy er regulert til friluftsområde, men lite hytter. Øya har også mange badestrender, blant annet Kuvauen og Guttormsvauen.
Sagari

Sagari (下がり) er en skapning fra japansk mytologi. Den sies å være vanlig i de to japanske provinsene Fukuoka og Kumamoto, på hovedøya Kyūshū.
Sagari er et heslig hestehode som henger fra en tregrein. Dens intensjoner er ukjent, men dens klagende vrinsk er skrekkinnjagende, og de som ser den blir av og til rammet av sykdom.
Dracunculiasis

Tegn og symptomer

Mens ormen beveger seg nedover, vanligvis til leggen, gjennom subcutaneous-vev, fører det til intense smerter lokalisert til stedet ormen er. Den smertefulle, brennende følelse infiserte mennesker har opplevd har ført til at sykdommen blir kalt «den brennende slangen». Andre symptomer inkluderer feber, kvalme og oppkast.

Årsak

Guineaorm-sykdommen er forårsaket av drikkevann forurenset av vannlopper (mikroskopisk leddyr kjent som copepoder) som er vert for Dracunculuslarven. Guineaorm-sykdommen trivdes vanligvis i noen av verdens fattigste områder, spesielt de med begrenset eller ingen tilgang til rent vann. I disse områdene kan stillestående vannkilder fortsatt være vert for rødåte, som kan bære larver av guineaorm.
Jalandhar (distrikt)

Demografi

Ved folketellingen i 2011 var det 2 181 753 innbyggere i distriktet, mot 1 962 700 i 2001. Den urbane befolkningen utgjør 53,18 % av befolkningen.
Barn i alderen 0 til 6 år utgjorde 9,78 % i 2011. Antallet jenter i den alderen per tusen gutter er 874 i 2011 mot 806 i 2001.
Høstutstillingen 900moh

Høstutstillingen 900moh er en kunstutstilling i Galleri Beito på Radisson BLU Resort Hotel på Beitostølen i Øystre Slidre. Den er en av fire hovedutstillinger i året, som følger de fire årstidene. En av de sentrale pådriverne som fikk igang høstutstillingen er Arne Paus.
Utstillingene er fra 2010 arrangert av Galleri Beito og Beitohallen Galleri for figurative samtidskunst.
Første utstilling var i 2006.
Neste utstilling var i 2007 med kunst av Arne Paus, Svein Solem, Jan Petter Bratsberg, Tore Hogstvedt, Toril Kojan, Stian Sabel Venemark, m.fl.
Arrangementet ble i 2008 til i et samarbeid mellom Beitostølen Resort, Galleriservice og Carpe Futura. Ansvarlig for utstillingen var Bjørn Hurum. På vernissasjen var det nærmere 500 gjester. Blant utstillerne dette året var Bratsberg og Solem i tillegg til Rino Larsen og Helle Wårås.
Da Carpe Futura i forkant av utstillingsåpning i 2009, trakk seg ut av samarbeidet, ble arrangementet derfor relansert i et samarbeid mellom Arne Paus, Steff Herbern ved tidligere Herbern Marina på Aker Brygge og Kay Sveum i Kays Lobbybar, på Radisson BLU Resort hotell på Beitostølen. Som et resultat ble selskapet Galleri Beito opprettet i februar 2010 for å fortsette med utstillinger under logoen «Galleri for figurativ samtidskunst Beitohallen».
I 2010 ble utstillingen arrangert av Galleri Beito og Beitohallen Galleri for figurative samtidskunst. Dette året var blant annet Darek Adamski, Trine Folmoe, Kari Grasmo, Dag Hol, Jan Harr, Yngve Reidar Vold og Arne Paus med blant utstillerne.
Kommandospråk

Et kommandospråk er et domenespesifikt programmeringsspråk som ofte har en enkel og konsekvent syntaks for å lette innlæringen. Innenfor menneske–maskin-interaksjon er slike språk en måte å kommunisere med en datamaskin på, gjennom kommandoer som er skrevet i tolket språk.
Kongen av Bastøy

Handling

Handlingen i Kongen av Bastøy bygger på historiske hendelser fra det beryktede guttehjemmet i Oslofjorden. Hovedperson er den 17 år gamle Erling (spilt av Benjamin Helstad) som blir sendt til Bastøy en råkald seinhøst omkring 1915. Der møter han blant andre den jevnaldrende Olav (Trond Nilssen), som har vært ved institusjonen i seks år, den sky og beskjedne Ivar (Magnus Langlete), Øystein (Morten Strøm) og andre «slemme» gutter i brakke C. Guttehjemmet styres med jernhånd av en autoritær Bestyrer (Stellan Skarsgård) og en alkoholisert og hensynsløs husfar Bråthen (Kristoffer Joner). Etter en mislykket flukt og en tragisk hendelse, fører etter hvert Erling og Olav an i et voldsomt opprør mot brutalitet og urettferdighet, og store militære styrker blir satt inn for å gjenvinne ro og orden.

Innspillingen

Kongen av Bastøy er en europeisk samproduksjon. Filmen ble innspilt på location i Estland med omkring hundre statister i gutterollene. Flere bygninger ble reist i forbindelse med produksjonen, deriblant låven som brenner ned, utformet av produksjonsdesigner Janusz Sosnowski og scenograf Kristine Wilhelmsen. Det ble talt 14 språk på settet.
Mont-Sainte-Anne

Mont-Sainte-Anne er et alpinanlegg i byen Beaupré, Québec, Canada. Det befinner seg 40 kilometer nordøst for Québec by.
Chidozie Awaziem

Landslaget

Han ble tatt ut i Nigerias tropp til VM i fotball 2018 i Russland.
Norgesmesterskapet i rulleskiskyting 2018

Norgesmesterskapet i rulleskiskyting 2018 ble arrangert i Drangedal 22. og 23. september 2018 av Drangedal IL.
San Marino i Eurovision Song Contest

Historikk

I juni 2007 kunngjorde den sanmarinske kringkasteren SMRTV at de ønsket å bli med i Eurovision Song Contest i nær fremtid. Fem måneder senere bekreftet kanalen at San Marino skulle delta i Eurovision Song Contest 2008. Bidraget «Complice», fremført av bandet Miodio, endte opp på sisteplass i den første semifinalen med bare fem poeng.
Etter mye frem og tilbake valgte SMRTV å trekke seg fra konkurransen i 2009 og 2010. Årsaken var ifølge kringkasteren en vanskelig økonomisk situasjon i selskapet.
I 2011 var San Marino tilbake igjen og har deltatt hvert år siden. Den sanmarinske sangeren Valentina Monetta deltok tre år på rad og lyktes å ta landet sitt til finalen på tredje forsøk, i 2014. Frem til 2019 var dette den eneste gangen San Marino har deltatt i en Eurovision Song Contest-finale. Monetta var også den første siden østerrikske Udo Jürgens i 1966 til å delta i Eurovision Song Contest tre år i strekk.
Skoletavla

Skoletavla er et norskutviklet web 2.0-vektøy for kommunikasjon og opplysninger. Skoletavla er spesielt utviklet med tanke på bruk i skolen, men er også egnet for bruk i foreninger, lag og bedrifter. Skoletavla installeres på den ansattes pc, og informasjonen åpner seg i et eget vindu øverst til høyre på skjermen. 
Skoletavla har integrert sms-løsning til sms-meldingsbok og sms-varsling. Det kan sendes meldinger enten av åpen eller privat karakter til de andre ansatte ved skolen eller ansatte ved andre skoler i kommunen som også bruker Skoletavla. Man kan sende e-post og sms til enkeltpersoner eller grupper, for eksempel til elever, foreldre og FAU. Sms-kommunikasjonen er toveis da alle brukere får eget skoletavlenummer. Sms kan vises som melding på Skoletavla. I tillegg inneholder Skoletavla inspeksjonsplan, reservasjonsplan over rom og utstyr, kalender, fotoalbum med mulighet for å legge inn bilder av alle elevene i grupper, og timeplanene til de ansatte. Videre kan Skoletavla fungere som informasjonssystem for ansatte og elever på flatskjermer plassert i personalrom, kantine eller korridor. Informasjonen kan veksle mellom tavla, inspeksjonsplan og kalender. Innstillingene gjøres i Skoletavlas kontrollpanel. Skoletavla er utprøvd siden 2005 i Skien-skolene og av Spesialpedagogiske tjenester i Skien, og utvikles fortsatt. Skoletavla er ikke gratis, men er relativt billigere å etablere og drifte enn andre tilsvarende tjenester som er på markedet.
Torstein

Etymologi

Torstein er en yngre form av norrøne Þórstæinn, som har opprinnelse i Þórr, «guden Tor», og steinn, «stein».
Torsten er en dansk og svensk nyere form av Thorsten, som var den gammeldanske og gammelsvenske formen av Þórstæinn. Torsti er en finsk form av navnet, og Dorste en samisk form.
Tóti er en færøysk kjæleform av navnet.
49. luftvernbrigade

49. luftvernbrigade (russisk: 49-я зенитная ракетная бригада), FPN 21555, er en luftvernbrigade underlagt 1. stridsvognarmé, Vestre militærdistrikt, og forlagt til Krasnyj Bor, Smolensk oblast.
Mitsubishi Type 87

Type 87 er en japansk selvdrevet luftvernkanon fra Mitsubishi med to 35 mm kanoner. Chassiset er fra stridsvognen Type 74.
Det er bare i tjeneste i Japan.
Pablo Neruda

Bakgrunn

Neruda ble fødty i byen Parral ca 400 km sør for Santiago, i regionen Region del Maule. Hans far var jernbanearbeider og hans mor, som døde to måneder etter hans fødsel, lærer. Noen år senere flyttete han med sin far til byen Temuco, der hans far giftet seg med Trinindad Candia, en kvinne han hadde fått et barn ni år tidligere, en gutt ved nagn Rodolfo. Neruda vokste også opp med sin halvsøster Laura, en dstter som faren hadde fått med ytterligere en annen kvinne.
Hans far var mot hans interesse for skriving ogh litteratur, men han fikk støtte fra andre, blant annet fra den senere nobelpristageren Gabriela Mistral, som forestod den lokale pikeskolen.

Forfatter

Hans første publiserte verk var en artikkel som han skrev for den lokale dagsavisen La Mañana, ved tretten års åader; Entusiasmo y perseverancia. I 1920, då han 16 år gammel tok pseudonymet Pablo Neruda, var han allerede publisist, forfatter og journalist.
Den episke diktsyklusen Den store sangen (på spansk: Canto General) som tar utgangspunkt i Latin-Amerikas historie og geografi betraktes som hans hovedverk. Like berømt er hans diktsamling Tyve kjærlighetsdikt og en fortvilet sang (på spansk: Veinte poemas de amor y una canción desesperada), som han utga som 20-åring. Denne utgivelsen har på verdensbasis blitt solgt i over én million eksemplarer.
Verkene hans ble oversatt til mange språk dels som resultat av svært aktiv promotering av forfatterskapet hans fra KGB og andre sovjetiske myndigheter.
Neruda var politiker for kommunistpartiet i Chile, Partido Comunista de Chile. Da kommunismen ble forbudt i 1948, ble det utstedt arrestordre på ham, og han bodde flere år i eksil.
Nerudas egentlige navn var Ricardo Eliecer Neftalí Reyes Basoalto, men han brukte psevdonymet Pablo Neruda (etter den tsjekkiske forfatteren og dikteren Jan Neruda) for at foreldrene ikke skulle oppdage at han mot deres ønske arbeidet som forfatter. Senere tok han dette navnet offisielt.

Død

Offisielt døde Neruda av kreft, men i november 2015 ble det fremsatt påstander om at han muligens ble myrdet på ordre fra den chilenske diktatoren Augusto Pinochet.
The Proclaimers

The Proclaimers er et skotsk band som består av de eneggede tvillingene Charlie og Craig Reid. De er mest kjent for sangene «Letter from America» og «I'm Gonna Be (500 Miles)» som var temasang i filmen Benny & Joon.
Bandet ble dannet i 1983 og fanget publikums oppmerksomhet i januar 1987 etter deres opptreden på populærmusikkprogrammet The Tube på britisk fjernsyn. «Letter From America» spilte seg til tredjeplass på de britiske spillelistene og albumet This is the Story solgte til gull. Oppfølgeralbumet Sunshine on Leith er kjent for sangene «I'm Gonna Be...» og «I'm on My Way» (har senere blitt enda mer populær gjennom filmen Shrek).
Brødrene er også kjent for å være store tilhengere av Edinburgh-fotballklubben Hibernian F.C.. Klubben har også deres hit «Sunshine on Leith» som offisiell klubbsang.
Friidrett under Paralympiske sommerleker 2012 – 200 meter menn

200 meter for menn ved Paralympiske sommerleker 2012 ble arrangert ved Olympiastadion i London fra 31. august til 8. september 2012. Det ble konkurrert i totalt 13 ulike klasser.
Primogenitur

Primogenitur (fra franske primogeniture og direkte fra middelalderlatinske primogenitura, lånt fra senlatin primogenitus, «førstefødte») betyr «førstefødselsrett»,og betegner et arve- eller suksesjonssystem som favoriserer eldste barn. Begrepet brukes ofte om arvesystemer der bare eldste arving tar arv, men kan også betegne enhver følgerekke der den eldre har prioritet foran sine yngre søsken, uavhengig av hva prioriteten i praksis fører til.
Denne regel kjennes allerede fra Det gamle testamente hvor det kommer til uttrykk i rivaliseringen mellom Esau og Jakob over arven etter Isak. På grunn av de førstefødtes store betydning var det også dem som ble rammet av Egypts 10. plage; «alle førstefødtes død».
I Norden var rettsoppfattelsen en annen, og reglen om førstefødselsrett trengte kun langsomt igjennom. Langt opp i middelalderen ble arven fordelt likt mellom alle søsken, noe som bidro til flere mord, lemlestelser og borgerkriger (se den norske borgerkrigstiden) når arven dreide seg om retten til kongemakten. Den katolske kirke var bekymret over den ufred, som den likestilte arveretten skapte, og gjorde store anstrengelser for å fremme prinsippet om førstefødselsretten, noe som framgår tydelig av den gyldne bulle (Bulla aurea) fra 1356.
Begrepet primogenitur er i seg selv kjønnsnøytralt, men historisk har primogeniture arvesystemer i tillegg svært ofte vært agnatiske, det vil si at bare menn kan ta arv. Et slikt system som er både agnatisk og primogeniturt kalles agnatisk-primogeniturt eller mannlig-primogeniturt, og innebærer at eldste sønn alltid har prioritet, fulgt av sin egen eldste sønn osv. Dersom eldste sønn selv ikke har sønner vil en eventuell yngre bror og deretter dennes sønner ha prioritet. Hensikten med et primogeniturt arvesystem er å forhindre oppdeling av en slekts besittelser ved å holde hoveddelen av verdiene på en hånd. Arvesystemet gjelder dessuten gjerne titler, særlig fyrstelige og høyere adelstitler har som regel en agnatisk-primogenitur arvefølge.
Den norske tronfølgen er primogenitur, og var mannlig-primogenitur frem til 1990, i tillegg til at de mannlig-primogeniture arvereglene også gjelder for personer født før 1990, slik at kongens yngre sønn, Haakon Magnus, og ikke hans storesøster, Märtha Louise, arver tronen.
Trond Berger

Biografi

Berger er utdannet statsautorisert revisor (1984), siviløkonom fra Handelshøyskolen BI (1981) og befalsskole (1977).
Trond Berger har vært investeringsdirektør Stormbull (1998), konserndirektør (CFO) Nycomed ASA og konserndirektør for strategi og forretningsutvikling i Nycomed Amersham (1997–98). Han var partner i Arthur Andersen i perioden 1981-92. Berger sitter i styret i en rekke Schibstedselskaper.